|  |  |  |
| --- | --- | --- |
| **בנק ישראל**  דוברות והסברה כלכלית | \\portals\DavWWWRoot\sites\boi\about\Mitug\DocList\Logo Bank of Israel 2 color\Logo Bank of Israel 2 color.jpg | ‏ירושלים, ‏י"ד כסלו, תשפ"א  ‏‏‏‏‏30 נובמבר, 2020 |

**שאלות ותשובות- מתווה לדחיית תשלומי הלוואות ללקוחות חברות כרטיסי האשראי**

1. **מה מאפשר המתווה הנוכחי?**

המתווה הנוסף מאפשר ללקוחות אשר ההלוואה הצרכנית שלהם נמצאת כיום בסטטוס דחייה בהתאם למתווה הקודם, ושעומדים בתנאי המתווה הנוכחי- הכנסת משק הבית שלהם אינה עולה על 20,000 ₪ נטו, ושהכנסתם נפגעה בשיעור של 40% בהשוואה להכנסה ערב המשבר- לדחות את ההלוואה לתקופה של עד 6 חודשים במצטבר, ללא שיקול דעת החברה.

הדחייה ללא שיקול דעת החברה היא של רכיב הקרן בהלוואה. חברת כרטיסי האשראי רשאית לאפשר גם דחייה של הריבית בנוסף לדחיית הקרן.

1. **במידה ולא דחיתי את ההלוואה הצרכנית שלי, האם אני יכול לדחות אותה בהתאם למתווה הנוכחי?**

במידה ולא דחית את ההלוואה שלך והנך עומד בתנאי המתווה הנוכחי-הכנסת משק הבית שלך אינה עולה על 20,000 ₪ נטו, ושהכנסתך נפגעה בשיעור של 40% בהשוואה להכנסה ערב המשבר- תוכל לדחות את ההלוואה הצרכנית שלך לתקופה של עד 3 חודשים ללא שיקול דעת החברה. בנוסף, ישנה אופציה, בהתאם לשיקול דעת החברה, לדחייה נוספת של 3 חודשים להלוואות אלו (עד 6 חודשים במצטבר).

1. **במידה ואני עומד בכל תנאי המתווה, האם חברת כרטיסי האשראי חייבת לדחות לי את ההלוואה?**

הדחייה ללא שיקול דעת החברה היא של רכיב הקרן בהלוואה. חברת כרטיסי האשראי רשאית לאפשר גם דחייה של הריבית בנוסף לדחיית הקרן.

1. **עד מתי ניתן להגיש לחברת כרטיסי האשראי את הבקשה לדחיית תשלומי ההלוואה?**

התקופה להגשת הבקשה לדחיית תשלומי הלוואות בהתאם למתווה זה, תהיה בין התאריכים 1.1.2021-31.3.2021. מועד כניסת המתווה הנוסף לתוקף יהיה בין החל מתאריך 1.1.21.

1. **האם דחיית תשלומי ההלוואות כרוכה בתשלום עמלה?**

דחיית תשלומי ההלוואות אינה כרוכה בתשלום עמלה אך יש לדחייה עלויות נוספות שיש לבחון טרם קבלת ההחלטה, כמפורט בשאלה הבאה.

1. **מה עליי לבדוק טרם קבלת החלטה על דחיית תשלומי הלוואה?**

דחיית תשלומים כמוה כהלוואה חדשה הטומנת בחובה עלויות, לכן טרם קבלת החלטה על דחיית תשלומים חשוב לבחון היטב את השלכות הדחייה, לרבות המחיר הכלכלי שלה: שיעור הריבית, וסכום החיוב החודשי לחיוב לאחר הדחייה. מומלץ לממש חלופה זאת רק לאחר בחינת נחיצותה ועלותה.

1. **מה ניתן לעשות במידה וחברת כרטיסי האשראי סירבה לבקשת דחיית התשלומים שלי, על אף שנראה שאני עומד בתנאי המתווה?**

ניתן לפנות לנציב פניות הציבור של חברת כרטיסי האשראי שממנה נלקחה ההלוואה, ובמידה ויש ללקוח השגות על התשובה שהתקבלה, ניתן לפנות ליחידה לפניות הציבור בפיקוח על הבנקים.